Die bekendste van die twee Afrika-olifante
(Aangestuur vanaf Loxodonta africana)
Die savanne-olifant (Loxodonta africana) is die swaarste en die tweede hoogste landdier ter wêreld. Dit is die bekendste van die twee Afrika-olifante. Die ander is die Afrika-woudolifant (Loxodonta cyclotis), wat oorspronklik as 'n subspesie van dié olifant beskou is, maar tans oorwegend as 'n aparte spesie erken word.
Verspreiding van die Savanne-olifant (2007)
Savanne-olifante oorkruis die Luangwa-rivier in die Suid-Luangwa Nasionale Park, Zambië
Voortplanting en lewensduurWysig
'n Savanne-olifant oorkuis die Zambezirivier in die Mosi-oa-Tunya Nasionale Park, Zambië. Die slurp word soos 'n periskoop bokant die water uitgesteek om mee asem te haal.
Paring kan enige tyd van die jaar plaasvind, wanneer die koei op hitte is. Sy is telkens 22 maande dragtig waarna een kalfie gebore word (tweelinge kom seldsaam voor). Die kalfie weeg tussen 120 en 130 kg met geboorte. Kalfies is in staat om 'n kort tydjie na geboorte reeds te sien, ruik en loop. Die koei se spene is tussen haar voorbene geleë en die kalfie soog aan haar met sy bek, maar gebruik sy slurp om water te suip. Die kalfies soog soms ook aan wyfies wat aan hul moeder verwant is. Die koeie gee elke vier tot nege jaar geboorte. Die bulle is konstant op soek na nuwe maats en bly slegs 'n paar weke by die koei en haar trop. Die trop bestaan uit verwante koeie en jong bulletjies wat almal help om na die kalfies om te sien. Puberteit begin tussen 10 en 13 jaar; op hierdie ouderdom verlaat die jong bulle die trop op soek na paringsmaats, maar 'n olifant se dogters sal hul hele lewe in die trop van hul moeder deurbring.
Die oorgrote meerderheid olifante sterf as gevolg van stroping, maar 'n olifant kan ook vrek wanneer dit van 'n hoogte val of 'n geveg met 'n ander olifant verloor. Hulle is ook vatbaar vir 'n aantal siektes, soos artritis (gewrigsontsteking), tering of bloedsiektes soos septisemie (bloedvergiftiging).
Vroeër was die bos- of woudolifant (Loxodonta cyclotis) saam met die savanne-olifant as subspesies van Loxodonta africana beskou (as Loxodonta africana cyclotis en Loxodonta africana africana, respektiewelik). Onlangse genetiese ondersoek het egter bewyse gelewer wat daarop dui dat dié twee olifante verskillende spesies is wat reeds die afgelope 2,5 miljoen jaar onafhanklik ontwikkel. Die genetiese ondersoek ondersteun die bestaande redes vir die skeiding van dié twee spesies, naamlik die aansienlike morfologiese en gedragsverskille.
Twee savanne-olifante haas na water in Okaukuejo, Nasionale Etoshawildtuin, Namibië
'n Savanne-olifant by die watergat in Okaukuejo, Nasionale Etoshawildtuin, Namibië
'n Savanne-olifant drink by die watergat in Okaukuejo
'n Savanne-olifant kruis die pad naby die Goas-watergat, Nasionale Etoshawildtuin
'n Savanne-olifant se ontlasting naby Namutoni, Namibië
'n Koei en haar kalf in die Addo-olifant Nasionale Park, Suid-Afrika
Hofmakery van Savanne-olifante in die Addo-olifant Nasionale Park
Portret van 'n savanne-olifant in die Krugerwildtuin, Suid-Afrika
'n Savanne-olifant drink water in die Krugerwildtuin, Suid-Afrika
'n Savanne-olifant in die Krugerwildtuin
↑ (en) Blanc, J. (2008). Loxodonta africana. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 28 Oktober 2008.
(en) Norwood, L. 2002. "Loxodonta africana", by Animal Diversity Web.
Ontsluit van "https://af.wikipedia.org/w/index.php?title=Savanne-olifant&oldid=2106919"
Last edited on 31 Desember 2019, at 10:04
Die bladsy is laas op 31 Desember 2019 om 10:04 bygewerk.